PTTGC ราคาหุ้น Laggard จากสเปรดของ HDPE อ่อนตัวลงแนะซื้อเป้า 95 บ.
PTTGC ราคาหุ้น Laggard จากสเปรดของ HDPE อ่อนตัวลงแนะซื้อเป้า 95 บ.
4 ต.ค. 2561

บล.เอเชีย เวลท์ ระบุในบทวิเคราะห์วันนี้(4ต.ค.)ว่า  บริษัท พีทีที โกลบอล เคมิคอล จำกัด (มหาชน) หรือ  PTTGC (ซื้อ; AWS TP 95 บาท) ราคาหุ้น Laggard จากสเปรดของ HDPE อ่อนตัวลง แต่ค่าการกลั่นในช่วงครึ่งปีหลังมีแนวโน้มดีขึ้น เราคาดการณ์ไตรมาส 3/61 ที่ 6.3 เหรียญฯ ต่อบาร์เรล และไตรมาส 4/61 ที่ 6.6 เหรียญฯ ต่อบาร์เรล ขณะที่ไตรมาส 2/61 ตกต่ำอยู่เพียง 5.88 เหรียญฯ ต่อบาร์เรล คาดว่าถูก Drive ขึ้นด้วยค่าการกลั่นน้ำมันดีเซล ขณะที่ Px Spread ไตรมาส 3/61 สูงถึง 461 เหรียญฯ ต่อตันดีกว่าไตรมาส 2/61 ที่ 268 เหรียญฯ ต่อตัน มาจากซัพพลายใหม่เข้ามาช้ากว่ากำหนด นอกจากนี้ จากเหตุการณ์ไฟไหม้โรงกลั่นปิโตรเคมีของ Saudi Aramco คาดว่ามีผลกระทบต่อซัพพลายต้นน้ำของโรงกลั่น และปิโตรเคมีต้นน้ำ เรามองเป็นผลบวกต่อ TOP และ PTTGC
– Price Pattern ของ PTTGC มีแนวโน้มหลักอยู่ในแนวโน้มขาลง (Downtrend) จากการเกิดทั้ง Weekly &amp; Monthly Sell Signal แต่ Price Pattern ของ PTTGC เริ่มกลับมาเกิดความแข็งแกร่งในระยะสั้นจากการเกิด Daily Buy Signal ครั้งใหม่ และหาก Price Pattern ของ PTTGC สามารถปิดตลาดรายสัปดาห์ได้เหนือ 81.75 บาท ก็จะทำให้เกิดความแข็งแกร่งในระยะกลางจากการกลับมาเกิด Weekly Buy Signal ครั้งใหม่ โดยมีเป้าหมายเบื้องต้นอยู่ที่ 83.25 บาท และเป้าหมายถัดไปอยู่ที่ 87 บาท และมีเป้าหมายสำคัญอยู่ที่ 90.75 บาท ตามลำดับ ทั้งนี้ PTTGC มีจุด Stop Loss ระยะสั้นอยู่ที่ 80.50 บาท (Resistance: 82.75, 83.50, 84.75; Support: 81.75, 81.00, 79.75)